cyanic-selkie/wikianc huggingface dataset:
וקטורים קוואריאנטיים וקונטרוואריאנטיים
הקשר בין הקאורדינטות והבסיסים
נשים לב כי מקרה פרטי עבור ההצגה הקונטרוואריאנטית והקוואריאנטית היא במערכת צירים קרטזית, במקרה זה לא יהיה אף הבדל בין הרכיבים הקונטרוואריאנטיים והרכיבים הקוואריאנטיים. לפיכך במערכת קרטזית, שהיא מערכת אוקלידית חסרת עקמומיות, אין צורך להבדיל בין האינדקס העליון לאינדקס התחתון.
כעת אחרי הגדרת הרכיבים הקונטרוואריאנטיים שהם מתאימים לבסיס הנתון, נרשום את ההצגה הקונטרוואריאנטית של הווקטור (זוהי ההצגה הרגילה עבור וקטור בבסיס המתאים לו). לפי הסכם הסכימה של איינשטיין. או בדוגמה הדו-ממדית נוכל להציג את הווקטור באופן הבא:. כעת אחרי שהגדרנו מהם הרכיבים הקונטרוואריאנטיים אשר מתאימים לבסיס הנתון {\vec{e}_i} והצגנו את הווקטור \vec{V}.
נתמקדת בריכיבים הקוואריאנטיים של הווקטור. את הרכיבים הקוואריאנטיים עבור הווקטור \vec{V} ניתן לקבל באמצעות מכפלה סקלרית בין הווקטור \vec{V} בין כל וקטור יחידה במערכת הצירים הנתונה. כלומר נרשום. עבור הדוגמה הדו-ממדית נקבל את הרכיבים: ו-.
כעת נרצה להגדיר עבור הרכיבים הקוואריאנטיים בסיס. הבסיס החדשה יהיה ניצב לבסיס {\vec{e}_i}, ונסמן את וקטורי הבסיס בצורה הבאה:{\vec{e}^i}. כלומר בהצגה הגרפית הדו-ממדית הבסיס הווקטורי הדואלי יהיה \vec{e}^1 ו-\vec{e}^2. באופן הגדרתי הקשר בין שני הבסיסים {\vec{e}_i} ו-{\vec{e}^j} הוא שמתקיים לפיכך בדוגמה הדו-ממדית נוכל לומר כי \vec{e}^1 מאונך ל-\vec{e}_2, וגם מתקיים כי \vec{e}^2 מאונך ל-\vec{e}_1 (ראו איור 2 עבור הצגת שני הבסיסים והרכיבים שמתאימים לכל בסיס).
הגדרה
כדי להבין כיצד מקבלים את הווקטורים הקונטרוואריאנטיים והווקטורים הקוואריאנטיים, יש להגדיר טרנספורמציה כללית בין שתי מערכות קואורדינטות. כלומר אם במערכת קואורדינטות הראשונה יש לנו קבוצת מספרים המתארת את הווקטור, נרצה לעבור לקבוצת מספרים אחרת שתתאר את אותו הווקטור.
ההגדרה הכללית של נקודה במרחב היא קבוצת מספרים הנקראים קואורדינטות. לדוגמה, הקואורדינטות במערכת הקרטזית התלת-ממדית יהיו (x,y,z). קיימות מערכות N-ממדיות בהן יש קבוצה של N מספרים ורשימה זו מתארת כל נקודה במרחב הN-ממדי. ניתן לומר כי מספר האיברים ברשימה תלוי בבחירת מערכת הקואורדינטות. כדי לקבל את הווקטורים הקוואריאנטיים והווקטורים הקונטרוואריאנטיים יש לבצע טרנספורמציית קואורדינטות בין מערכת יחוס אחת לשנייה. ראשית הגדרת טרנספורמציה כללית של קואורדינטות תתבצע באופן הבא: נניח כי U ו-U' הם מרחב וקטורי N-ממדי, יהיו בו ו- קואורדינטות של נקודה בשתי מערכות יחוס שונות. כמו כן נתונה הפונקציה שהיא חד-חד-ערכית, על ורציפה בנגזרותיה. לפיכך קיימים N קשרים בלתי תלויים בין הקואורידנטות של שתי המערכות, כלומר ניתן לרשום  כאשר i רץ מ1 עד N. כמו כן מתקיימת הטרנספורמציה ההפוכה בשל החד-ערכיות, רציפות ונגזרות רציפות. כל וקטור \vec{V} בכל נקודה במרחב, ניתן לייצג כעת באמצעות שני בסיסים של אותה מערכת הקאורידנטיות, סימון בסיסים אלו על ידי ו- .ולרכיבי הווקטור הקונטראווארינטי והווקטור הקוואריאנטי בבסיסים אלו נסמן {V^{i'}} ו-{V_{i'}} בהתאמה :. נסביר את הקשר בין טרנספורמציית קואורדינטות ממערכת אחת למערכת שנייה. למעשה ניתן יהיה לראות שעבור אותה מערכת קואורדינטות שאליה נעבור ניתן יהיה לבצע טרנספורמציה בשתי אופנים. בכך נקבל במערכת השנייה את הרכיבים הקונטרוואריאנטיים וגם נוכל לקבל את הרכיבים הקוואריאנטיים, חשוב לזכור ששתי המערכות יוצגו עם אותם הקואורדינטות החדשות רק שאלו יהיו שתי הצגות שונות.
וקטורים קונטרוואריאנטיים - הגדרה
במערכת קואורדינטות ראשונה רכיבי וקטור \vec{V} יהיו, ותהיינה מערכת קואירידניטות שנייה  כך שרכיבי הווקטור יסומנו כ-. לפי הסכם הסכימה של איינשטיין נרשום את הטרנספורמציה, הוגדל V^{i'} מייצג את רכיבי הווקטור הקונטרוואריאנטים.
טרנספורמציה של בסיסים כאשר עוברים ממרחב אוקלידי למרחב כללי
אם הטרנספורמציה הייתה ממרחב אולקידי למרחב כלשהו ניתן יהיה להשתמש בנוסחאות הבאות. לכן אחרי שבוצעה הטרנספורמציה למערכת קואורדינטות השנייה, קיימים שני בסיסים למערכת הקואורדינטות החדשה. כלומר כדי לקבל את הבסיס הקוואריאנטי אשר מתאים לרכיבי הווקטור הקונטרוואריאנטיי נבצע את טרנספורמציית הבסיס הבאה:.
כדי לקבל את הבסיס הקונטרוואריאנטי שמתאים לרכיבי הווקטור הקוואריאנטיים נבצע את טרנספורמציית הבסיס הבאה:.
סיכום
כל וקטור \vec{V} בכל נקודה במרחב ניתן לייצג את הווקטור הזה באמצעות שני בסיסים של מערכת הקואורדינטות x': הבסיס והבסיס, נסמן בהתאמה את הרכיבים בבסיסים אלו הרכיבים הקוואריאנטים V_{i'} והרכיבים הקונטרוואריאנטיים V^{i'}. בכך מקבלים את ההצגה של הווקטור \vec{V} בשני בסיסים שונים באותה מערכת הקוארדינטות
קופיף ממושקף
קופיף ממושקף או קופיף רפאים (שם מדעי: Tarsius spectrum) הוא מין של פרימט ממשפחת הטרסיוסיים החי ביערות הגשם של אינדונזיה.
אורכו של הקופיף 9.5-4 ס"מ ואורך הזנב 20-26 ס"מ. משקלו 118-130 גרם בממוצע. הוא בעל פרווה אפורה והראש גדול עם עיניים ירוקות בולטות ושפתיים ורודות. האף קטן והפה גדול עם שיניים חדות. מצידי גופו אוזניים ורודות גדולות היכולות לנוע ושומעות כל רחש קל. לקופיף רגליים עצומות איתם הוא מסוגל לקפוץ לאורך הרבה יותר גדול מאורכו.
הוא מצוי בקבוצות קטנות ביערות של האי סליאר במחוז דרום סולאווסי שבאינדונזיה. הם חיים בין החורים של עצי יער גבוהים וענקיים ובהם ישנים במשך היום. הם פעילי לילה ציידים הניזונים מפרוקי רגליים שונים לרבות עכבישים, חגבים, חיפושיות, גמלי שלמה, עשים ויצורים נוספים. הם חוטפים את הטרף עם הכפות הגדולות והורגים אותו בנשיכה.
בשנת 2017 הופרד ממין זה למין עצמאי קופיף גורסקי.
מרצדס-בנץ טרווגו
מרצדס-בנץ טרווגו (בגרמנית: Mercedes-Benz Travego) הוא אוטובוס תיירים מתוצרת יצרנית האוטובוסים EvoBus, חברת בת בבעלות מלאה של יצרנית הרכב הגרמנית מרצדס-בנץ אשר מיוצר משנת 1999 בגרמניה.
צבי קינן
צבי קינן (10 ביולי 1921 – 16 במרץ 2014) היה ימאי, קצין בכיר בחיל הים הישראלי ומנהל ישראלי. כיהן כמפקד שייטת המשחתות ראש המודיעין הימי, כסגן מפקד חיל הים, כסגן מפקד אגף המודיעין ובאזרחות נעשה מנהל החברה הממשלתית לתיירות, מנכ״ל פרדס סינדיקט, מנכ"ל המועצה לשיווק פרי הדר, יו"ר רשות הנמלים והרכבות, יו"ר החברות מהדרין ופרי-אור ונשיא אגודת יורדי ים זבולון.
משפחה ילדות
צבי נולד בלודז' בשנת 1921 כילד רביעי מתוך חמישה, לאביו אברהם קוחנסקי ואמו שיינדל מבית וויוזובסקי. אברהם קוחנסקי התמחה בתפירה עילית ונעשה בעל מפעל לייצור מעילי נשים. המשפחה חיה בתנאים טובים. צבי למד בבתי ספר תיכוניים פרטיים יהודיים שלימדו גם עברית ותנ"ך. הנער צבי עסק בספורט והצטיין בשחיה. בעקבות אחיו הגדול חיים צורף לתזמורת בית הספר כנגן הטובה.
החלטה לעלייה -חיי המשפחה היו ברמה גבוהה אף כי ראו עצמם ציונים לא מיהרו לשנות את מצבם. שני אחיו הגדולים מרדכי וחיים דרשו לעלות ונסעו כתיירים מטריאסט ונקלטו על ידי מערכת העלייה הרוויזיוניסטית. כשהוברר לאם כי חייהם בארץ ישראל קשים חיסל האב את עסקיו בפולין ועלה עם משפחתו ב-1934 דרך נמל קונסטנצה לארץ ישראל. המשפחה שכרה בית ברחוב חובבי ציון בקרבת חוף הים בתל אביב. האחים למדו נהיגה רכשו משאיות ונכנסו לתובלה. העסק היה קשה והמשברים בשנות השלושים גרמו לירידה ברמת החיים. צבי המשיך בלימודים והצטרף למועדון הספורט "מכבי עתיד" ואף התחרה כמתאגרף בנבחרת המועדון שהייתה אלופת הארץ בשנת 1936.
גיוס להגנה ולימודים
ב־1936 עם התגברות המאורעות בארץ, גויס צבי לארגון ההגנה. בהיותו צעיר לאימוני נשק הוטלו עליו משימות בלדרות ותצפית. הכשרה חקלאית לא משכה את ליבו והוא ניסה להתקבל לנמל תל אביב החדש שנוהל על ידי זאב הים (רב חובל) אך לא הצליח. חברו, ברוך בן-דב, סיפר על בית ספר באיטליה המכשיר קציני ים ביזמת זאב ז'בוטינסקי וכי ספינת האימונים שלו "שרה א'" עומדת להגיע לנמל חיפה. על מנת להתקבל היה צורך בהמלצת מוסדות תנועת בית"ר בארץ, אב"א אחימאיר ד"ר יוניצ'מן ויאיר שטרן. לאחר הסכמת בית הספר היה צורך לשכנע גם את ההורים. לנער הוצא דרכון פולני ובסוף מאי 1937 הגיעה הספינה "שרה א'" עם תלמידי בית הספר הימי בצ'יוויטווקיה לביקור בחיפה. קבוצה של 12 צעירים ארצישראליים וצבי ביניהם הצטרפו להפלגה רבת הרפתקאות לצפון אפריקה וחזרה לקורסיקה ואיטליה. המצטרפים בחיפה וקוחנסקי ביניהם נחשבו כמחזור ג' של בית הספר הימי בצ'יוויטווקיה שבאיטליה.
צי הסוחר ומודיעין ימי
בשנת 1939, לאחר סיום לימודיו החל קוחנסקי לעבוד כ בצי סוחר ושירת באניה דנית "Canadian Reefer", איתה הגיע גם לחוף המזרחי של ארצות הברית. השירות באוניות הסוחר בתקופת המלחמה היה מסוכן ביותר. עשרות אוניות הוטבעו בעיקר על ידי צוללות גרמניות. כאשר הגיע לנמל חיפה קיבל קוחנסקי עצה מרב החובל להישאר בביתו. תשובתו הייתה
ב-8 בינואר 1940 יצא עם האונייה "Canadian Reefer", מנמל חיפה עם 35,000 תיבות פרי הדר. ב-18 בחודש יורטה האוניה על ידי צוללת גרמנית ליד כף פיניסטר. המפקד הגרמני איפשר לאנשי הצוות לרדת בסירות ההצלה והטביע אותה בטורפדו. סירת ההצלה התהפכה וקוחנסקי נאסף אל סירה אחרת. לאחר שש שעות של חתירה בים נאספו על ידי אונייה ספרדית שהורידה אותו בלה קורוניה. הרדיו הגרמני הודיע על הטבעת Canadian Reefer וכך נודע הדבר למשפחתו.
קוחנסקי עבר לעיר ויגו, שם גויס על ידי הקונסול הבריטי לרגל אחר אוניות גרמניות שעגנו בנמל המקומי. מספרד עבר לגיברלטר שם תוחקר על ידי הצי הבריטי והפליג לפורט סעיד על אניית נוסעים חמושה בדרכה לדרום אפריקה. מפורט סעיד חזר לארץ ישראל.
ב-1941 התנדב לשירות במודיעין הצבאי הבריטי ושירת כמתרגם וחוקר בשפה האיטלקית. ב-1942 צורף למשלחת לסיוע לצבא אנדרס בהתארגנותם באיראן ובמזרח עיראק. באותה תקופה פנו אליו נציגי המחלקה המדינית של הסוכנות היהודית, טדי קולק וראובן שילוח ונציגי המוסד לעלייה ב' יוסף ברפל ומשה כרמיל, לסיוע במשימות ובנושאים שונים. בין השאר שימש כעוזרו של אנצו סרני שארגן קבוצות ציוניות בעיראק. עם סיום מלחמת העולם חזר קינן לארץ ישראל, עבד כדייג ולאחר מכן בליטוש יהלומים.
שירות בחיל הים
ב-1948 התגייס קוחנסקי לחיל הים, וכמנהג הימים שינה את שמו לקינן. שירת כקצין מודיעין, מונה לעמוד כראש ענף מודיעין והכין את הקמת המחלקה שלימים נקראה מספן המודיעין. ב 1951 מונה קינן כמפקד אח"י מזנק (ק-32).
ב-1952 מונה קינן לנספח הצבאי הראשון באיטליה וכן שימש כנספח ימי למדינות מערב אירופה, בתפקיד זה עסק בהצטיידות ובפיתוח אמצעי לחימה עבור שייטת 13 כדוגמת פעילותו של הקומנדו הימי האיטלקי מתקופת מלחמת העולם השנייה.
בשנים 1955 עד 1959 כיהן כראש מחלקת ים, סגנו של מפקד חיל הים שמואל טנקוס. במסגרת זו ב-1956, מונה על ידי הרמטכ"ל משה דיין, על תיאום ההכנות למלחמת סיני. קינן עמד בקשר ישיר עם אדמירל רוסה, ראש מטה הצי הצרפתי שריכז את ההכנות למבצע מוסקטיר המשותף לבריטניה וצרפת נגד מצרים.
במהלך מלחמת סיני תרם משמעותית ללכידתה של המשחתת מצרית אבראהים אל-אוול. בהיותו במוקד השליטה החילי הביא המודיעין הימי מידע על שידורי המצוקה של מפקד המשחתת המצרית. קינן שכנע את מפקד חיל הים להעביר את המידע בזמן אמת למפקד שייטת המשחתות בים. כך יכול היה אל"ם שמואל ינאי לפקד על הקרב בצורה מושכלת.
פיקוד על שייטת המשחתות- בסוף שנת 1957 בשאיפה לעוד תפקיד פיקוד בים, נתמנה קינן למפקד שייטת המשחתות. הוא פעל שם לשיפור הביצועים בקרב שטח ונגד צוללות של היחידה. מפקדי המשחתות שפעלו תחת פיקודו היו סא"ל מנחם כהן- צ'רציל על המשחתת אח"י אילת שהוחלף בהמשך על ידי סא"ל אלכס שור, וסא"ל יוחאי בן נון שפיקד על המשחתת אח"י יפו (ק-42) שהוחלף על ידי סא"ל בנימין תלם, וסא"ל יצחק דביר כמפקד אח"י חיפה (ק-38). בקיץ 1957 הפליג על אח"י אילת לביקור בבסיס טולון של הצי הצרפתי. מפקד השייטת קינן התקבל שם בטקס ימי מלא הערכה בעקבות הפעילות המשותפת במבצע סיני. באביב 1959 הוביל קינן את כל שייטת המשחתות, אליה הצטרפה גם אח"י נגה ק-22, לטולון לצורך סדרת אימונים נגד צוללות בהדרכת הצי הצרפתי. זאת הייתה הפלגת הפרידה של קינן ואחריה המשיך ללימודים ב Royal Navy Staff College בגריניץ' (לונדון).
שירות באגף המודיעין
לאחר לימודיו במכללת הצי הבריטי לפיקוד ומטה, מונה קינן בשנת 1959 לעוזר ראש אגף המודיעין, ועסק בעבודת המטה השוטפת בחיל. המינוי היווה תקדים של הצבת קצין מחיל הים בתפקיד בכיר במטה הכללי. במהלך השירות נקלע למצב מיוחד כאשר הרמטכ"ל חיים לסקוב איבד את אמונו בראש אמ"ן חיים הרצוג בעקבות אירועי כוננות רותם בו בוצעה חדירת טנקים מצריים לקרבת הגבול בנגב שתפסה את צה"ל בהפתעה. הרצוג נאלץ לצאת לחופשה כפויה שארכה מתחילת אוקטובר 1960 ועד לסיום כהונת הרמטכל לסקוב. קינן מונה רשמית לכהונת מ"מ ראש אמ"ן, ומילא את התפקיד במשך שלושה חודשים. בתחילת ינואר 1961, מונה צבי צור כרמטכ"ל וחיים הרצוג הוחזר לתפקיד ראש אמ"ן.
קינן השתחרר מצה"ל ב-1961 בדרגת אלוף-משנה.
בחיים האזרחיים
עסקי ספנות, דלק ותיירות – בתפקידו הראשון כאזרח השתתף בהקמה ולאחר מכן ניהל את חברת הספנות הישראלית All-Seas Shipping, ממנו פרש בשל מחלוקת עם המייסדים ב-1962. הוא עבר לנהל חברת סוכנויות דלק עד 1963 ואז קיבל את ההצעה לפתח את חוף אילת שהיה אז קצר וצפוף מכדי להכיל פעילות תיירותית רחבה. בתקופת ניהולו את החברת לפיתוח חוף אילת, תוכננו והוקמו הלגונות שערכן עלה במיוחד עם הנסיגה מסיני. ב-1968 התקדם קינן לתפקיד מנהל החברה הממשלתית לתיירות, שבמסגרתה הוקמו החברות לפיתוח יפו העתיקה, חוף ים המלח, העיר העתיקה בירושלים, עכו העתיקה, ״אתרים״ בתל אביב ורשות החרמון.
פרדסנות ורשות הנמלים – באביב 1970, החל קינן לפעול בתחום הפרדסנות ובפעילויות נלוות. בינואר 1971 מונה למנכ"ל חברת 'פרדס סינדיקט', במסגרתה התאגדו חלק ניכר מהפרדסנים הפרטיים לגידול, אריזה ושיווק פרי הדר. החברה שימשה גם סוכן אניות למספר חברות ספנות ששרתו את הקווים לישראל. במקביל שימש חבר במועצת רשות הנמלים. ב-1976 מונה למנכ"ל המועצה לשיווק פרי הדר, שהייתה זרוע השיווק הבלעדית של הדרי ישראל וענפי חקלאות נוספים. באותה תקופה היה ענף ההדרים עדיין ענף ייצוא מרכזי בכלכלת ישראל. יבול ההדרים הגיע בסוף שנות ה-70 ל 1.7 מיליון טון ורובו הופנה לייצוא לכ-25 מדינות ברחבי העולם. בנוסף על תפקידיו נבחר בשנת 1980 ליו"ר מועצת רשות הנמלים, בעקבות התפטרותו של ד״ר נפתלי וידרא. באותה עת בוצע התפקיד על ידי חבר מועצה, נציג בעלי עניין, בהתנדבות. במהלך כהונתו, שנמשכה עד 1993, הינחה ופיקח על ההתפתחות העצומה של נמלי ישראל, במסגרת תוכניות אב מפורטות שנדונו ואושרו במועצה. ב 1987 הועברה לטיפולה של הרשות גם האחריות על רכבת ישראל זאת כדי לקדם תחום שעד אז סבל מפיגור יחסי. והרשות הפכה לרשות הנמלים והרכבות.
דירקטוריונים בחברות מובילות כיהן כמנכ"ל חברת מהדרין ועד 2001 היה חבר דירקטוריון בחברה. היה חבר דירקטוריון בחברות שטראוס גרופ, ישרוטל והפניקס אחזקות.
פעילות תרבות
שימש כנשיא אגודת יורדי ים זבולון וארגן תחרויות שיוט לקידום הספורט הימי.
ביזמת הברונית בת שבע דה-רוטשילד הקים קינן ועד ציבורי לתמיכה בלהקת בת דור ועמד בראשו.
אוניברסיטת חיפה העניקה לקינן מעמד של 'עמית כבוד'.
תרם למוזיאון ההעפלה וחיל הים בחיפה דגם של אניית האימונים של בית הספר הימי בצ'יוויטווקיה שרה A', אליה הצטרף כקדט בשנת 1937.
משפחה
מרגלית קינן הלכה לעולמה בשנת 2009. צבי קינן הלך לעולמו בהרצליה ב-16 במרץ 2014 ונקבר בבית הקברות קריית שאול. השאיר אחריו את בנו גבריאל קינן ובתו אסתר קינן עופרי.
Vine
החברה נרכשה על ידי חברת Twitter באוקטובר 2012 בעסקה שמוערכת בכ-30 מיליון דולר. באוקטובר 2016 הודיעה חברת טוויטר על סגירת Vine.
היסטוריה
ביוני 2012 הוקמה Vine על ידי דום הופמן, עומר בונגרי, רוס יוסופוב וקולין קרול.
Vine יצאה לשוק ב-24 בינואר 2013 כאפליקציה חינמית למכשירי iOS. האפליקציה זמינה למכשירי Android מ-3 ביוני 2013 כאפליקציה חינמית, בדומה לאפליקציות האייפון.
ב-27 באוקטובר 2016 הודיעה טוויטר כי בכוונתה להפסיק לתחזק את Vine כבר בחודשים הקרובים.
קוצץ ציפורניים
קוצץ ציפורניים או גוזז ציפורניים הוא מכשיר ידני שנועד לגזיזת ציפורני הידיים והרגליים. לקוצץ הנפוץ צורת מלקחיים והוא מורכב משני להבים מקבילים המחוברים זה מול זה, ומנוף המשמש שהצמדת הלהבים האחד לשני לביצוע פעולת הגזיזה. המנוף מוצמד ללהבים באמצעות ציר, כך שניתן לסובב אותו לצורך הפעלת הקוצץ, או לכוון אותו בצמוד ללהבים לצורך אחסון קומפקטי.
עיצוב
קוצצי הציפורניים עשויים לרוב ממתכת אך ניתן ליצרם גם מפלסטיק. שתי צורות נפוצות הן זו של מגזריים, ומנוף מורכב. מרבית קוצצי הציפורניים כוללים פצירה שנועדה לשיוף הציפורן, ניקויה וטיפוחה. לעיתים מחוברת לקוצץ גם סכין קטנה או מלקטת. הקוצץ מורכב מראש שיכול להיות קעור או קמור, כאשר קוצצים ייעודיים לרגלים הם קמורים, וקעורים נועדו לידיים. הראש יכול להיות מקביל או מאונך לציר הראשי של הקוצץ. ראשים מקבילים נועדו לפתור בעיות נגישות בגזיזת ציפורני הרגלים.
היסטוריה
הממציא המקורי של קוצץ הציפורניים אינו ידוע, אך פטנט לשיפור הקוצץ נרשם ב-1875 על ידי ולנטיין פורג'רטי. פטנטים נוספים נרשמו במהלך השנים הבאות.
ב-1947 הוסיף ויליאם א. באסט מספר שיפורים לקוצץ והיה הראשון שייצר אותו תוך שימוש בשיטות מתקדמות.
יצרנים נוספים הם אבנלו (סין), רבלון (קוריאה) ו-DOVO זולינגן (גרמניה).
רעידת האדמה בונטורה (1812)
רעידת האדמה בונטורה שבקליפורניה (המכונה לעיתים גם כרעידת האדמה בסנטה ברברה) התרחשה ב-21 דצמבר 1812 בשעה 11:00 לערך (שעון מקומי). גודלה מוערך בטווח המגניטודות של 7.1 עד 7.5, והיא גרמה למותו של אדם אחד. ייתכן שרעידת האדמה גרמה לצונאמי באזור סנטה ברברה דהיום.
לרעידת האדמה קדמה רעידה מקדימה כ-45 דקות עד שעה לפניה. רעידה מקדימה זו הבריחה את תושבי המיסיונים באזור לשטח הפתוח, ובזכות זאת, כאמור, רק הרוג אחד נמנה ברעידה העיקרית.
המיסיון הנוצרי לה פוריסימה נהרס כמעט לגמרי. החיילם במחנה הצבאי פרסידיו סנטה ברברה נטשו את המחנה, בנו לעצמם בקתות קש בשטח הפתוח, ולא שבו אליו עד כעבור כשלושה חודשים. יודגש שמנזר זה, שככל הנראה ספג את מירב ההרס, מרוחק כ-120 קילומטרים ממיסיון בואנוונטורה שעל שמו נקראת רעידת האדמה.
במיסיונים והמנזרים הבאים דווח על נזקים משמעותיים: מיסיון סנטה אינז, מיסיון סנטה ברברה , מסיון בואנונטורה (ונטורה) ומיסיון סן פרננדו  הממוקם באזור לוס אנג'לס דהיום. מדובר על פריסה של הרס ברמות שונות על פני כ-220 קילומטרים לאורך חופה הדרומי של קליפורניה. להמחשת פריסת ההרס באמצעות התפרושת המרחבית של המיסיונים המוזכרים כאן - ראו מפת מיקומם.
האזור היה בעת ההיא תחת שלטון האימפריה הספרדית והיה דליל אוכלוסין. פעלו בו בעיקר מספר מיסיונים נוצריים, והתיעוד אודות האפקטים הסייסמיים הינו דל, ועל כן כל המידע הרשום מעלה נשען בעיקר על הערכות בלתי מדויקות. נוסף על כך, שבועיים קודם לכן, ב-8 דצמבר, התרחשה רעידת אדמה גדולה בסן חואן קפיסטראנו, המרוחקת כ-230 קילומטרים דרום מזרחה, כך שייתכן שחלק מהדיווחים נשענים על אירועים שהתרחשו למעשה ברעידת האדמה המוקדמת יותר, או להפך.
באשר לצונאמי שייתכן שהתרחש לאחר רעידת האדמה. כתבה בסן פרנסיסקו בולטין מיום 16 מרץ, 1864 - 52 שנה אחרי רעידת האדמה - מתארת אירוע שמעיד על צונאמי שהתרחש לאחר רעידת האדמה. מאידך, חוקרים מאוניברסיטת קליפורניה בסנטה ברברה מציינים שסרקו ממצאים רלוונטיים רבים, ולא מצאו כל עדות על נחשול שהתרחש אז ושיכול היה להעיד על צונאמי. מחקר אחר מציג מקור ראשוני שמדווח על נחשול שהתרחש אחר רעידת האדמה.
העשור הראשון של המאה ה-13
העשור הראשון של המאה ה-13 הוא העשור שהחל ב-1 בינואר 1200 והסתיים ב-31 בדצמבר 1209.
אבא קולון
אַבָּא קוֹלוֹן הוא דמות מיתית שלפי דברי המדרש סייעה לבנות את רומא.
דברי המדרש
כך נמסר בשיר השירים רבה בשם האמורא הארץ ישראלי רבי לוי:
[בתרגום חופשי: ביום שהעמיד ירבעם בן נבט שני עגלי זהב נבנו שני צריפיה הראשונים של רומי, והיו בונים אותם והם נופלים, בונים אותם ונופלים. היה שם אדם זקן ושמו אבא קולון, אמר להם: אם אין אתם מביאים מים מנהר פרת ומגבלים בתוך הטיט ובונים בטיט זה את הצריפים, אינם מתקיימים. אמרו לו: מי יעשה כך? אמר להם: אני. עשה עצמו סוחר יין והיה נכנס ויוצא בערים נכנס ויוצא במדינות עד שהגיע לשם (לבבל), כיון שהגיע לשם הלך והביא מים מפרת, וגבלו בהם את הטיט ובנו את הצריפים וקמו. מאותו זמן היו אומרים: כל מדינה שאין בה אבא קולון אינה ראויה להיקרא מדינה, והיו קורים לרומי: רומי הבבלית].
הדים לאגדה זו ניתן למצוא בספרות עברית מאוחרת, שבה נקראת רומי לעיתים "בבל המרשעת".
זיהויו של אבא קולון
נאמרו השערות שונות למקור השם אבא קולון:
לוטונג פייר
לוטונג פייר (שם מדעי: Trachypithecus phayrei) הוא מין מהסוג לוטונג שבמשפחת קופים בעלי זנב. הוא מצוי ביערות גשם בדרום-מזרח אסיה. הוא קרוי על שם החוקר ארתור פייר (1812-1885).
מאפיינים
אורכו של הלוטונג 51-55 ס"מ ומשקלו 7-9 ק"ג בזכרים ו-5-7 ק"ג בנקבות. הוא בעל פרווה אפורה וגסה לאורך כל הגוף חוץ מהפנים הכהות. השפתיים לבנות ודקות והעיניים מוקפות באזור כחול ולמעלה מעט לבן. הצעירים כתומים וצבע זה עוזר להם לבלוט כדי שלא יאבדו ללהקה.
הלוטונג מצוי בטבע ביערות של הודו, בנגלדש, מינמאר, סין, תאילנד, לאוס ווייטנאם. הקוף מצוי רוב זמנו בין העצים. הם ניזונים בעיקר מעלים, פרחים ופירות של עצים כמו פיקוס ומגוון עצים נוספים.
הקופים נמצאים בסכנת הכחדה בטבע עקב פגיעה בבתי גידולם וכריתת היערות.
קרולינה פרוצנקו
קרולינה פרוצנקו (באוקראינית: Кароліна Проценко; נולדה ב-3 באוקטובר 2008) היא כנרית אוקראינית ואושיית רשת, החיה בארצות הברית.
ביוגרפיה
נולדה באוקראינה להורים מוזיקאים, ניקולאי ואלה פרוצנקו, שבשנת 2015 היגרו איתה לארצות הברית כשהייתה בת שש. באותה שנה החלה ללמוד נגינה בכינור. בהתחלה ניגנה ברחובות סנטה מוניקה בקיץ 2017, והתפרסמה באינטרנט. בזכות פופולריותה, הוזמנה בגיל עשר להופיע בתוכנית האירוח של אלן דג'נרס.
בערוץ היוטיוב שלה, שנוצר על ידי הוריה בדצמבר 2016, יש לה 7.8 מיליון מנויים. יש לה שלושה ערוצי יוטיוב, מעל ל-900 אלף עוקבים באינסטגרם, ויותר מ-10 מיליון עוקבים בפייסבוק.
אלבומה הראשון של קרולינה בשם "My Dream" יצא ביולי 2018 עם עיבודים ל-12 שירים פופולריים.
בשנת 2019 ניגנה יותר מ-200 עיבודים לכינור.
בשנת 2020 הופיעה בסרט בתפקיד אלן הצעירה.
חיים אישיים
נכון ל-2021, לקרולינה יש אח צעיר בשם ליאו ואח תינוק. אמה אלה פרוצנקו פסנתרנית ומנהלת אתרי מדיה חברתית. אביה ניקולאי פרוצנקו הוא גיטריסט.
עונת 1990/1991 ב-NBA
עונת 1990/1991 היא העונה ה-45 של ליגת ה-NBA. העונה הסתיימה עם זכייתה הראשונה של שיקגו בולס בתואר האליפות, לאחר שבסדרת הגמר ניצחה את לוס אנג'לס לייקרס בתוצאה 4-1. מייקל ג'ורדן זכה בתואר ה-MVP של סדרת הגמר, וכן בתואר ה-MVP של העונה הסדירה בפעם השנייה בקריירה.
דראפט 1990
דראפט 1990 התקיים ב-27 ביוני 1990 במדיסון סקוור גארדן שבניו יורק. בהגרלה (לוטרי) זכתה ניו ג'רזי נטס בבחירה הראשונה, שניצלה אותה כדי לבחור את דריק קולמן אשר זכה בתואר רוקי השנה. בסך הכל נבחרו בדראפט 1990 שישה שחקני אולסטאר: דריק קולמן, גארי פייטון (בחירה שנייה), טיירון היל (11), ג'ייסון ויליאמס (21), אנטוניו דייוויס (45) וסדריק סבאלוס (48). שחקנים בולטים אחרים שנבחרו בדראפט זה כוללים את מחמוד עבדול-ראוף (בחירה שלישית), דניס סקוט (4), קנדל גיל (5), אלדן קמפבל (27) וטוני קוקוץ' (29).
פלייאוף 1991
סגל האלופה, שיקגו בולס: מייקל ג'ורדן, סקוטי פיפן, הוראס גרנט, ביל קרטרייט, ג'ון פקסון, בי. ג'יי. ארמסטרונג, קרייג הודג'ס, ויל פרדו, קליף לווינגטון, סטייסי קינג, סקוט ויליאמס ודניס הופסון.מאמן ראשי: פיל ג'קסון.
מדרשת בת-ציון
מדרשת בת-ציון היא מדרשה תורנית לנשים בשכונת קריית משה שבירושלים, מיסודה של ישיבת 'מרכז הרב'. המסלול העיקרי בה הוא שיעורים לבנות שירות לאומי, מסלול שקודם לכן לא היה קיים בירושלים. המדרשה נקראת על שם בת ציון גנץ, ביתו של הרב זוסמן ריגר ואחייניתם של הרב אברהם אלקנה כהנא שפירא והרב שלום נתן רענן.
המדרשה ומחנכת לאור משנתם של הראי"ה קוק וממשיכי דרכו. כל צוות הרבנים במדרשה מלמד או לומד בישיבת מרכז הרב. נלמדים בה אמונה, הלכה, חסידות, תנ"ך, מידות והבית היהודי.
מסלול השילוב של המדרשה מוכר על ידי האגודה להתנדבות ועמינדב.
במדרשה לומדות כ־45 בנות. צוות המדרשה כולל גם את הרבנית ציפי אברמסון, הרבנית אורנה שנדורפי, הרבנית תניה אביב, הרב חיים שטיינר הרב איתן שנדורפי הרב יהושע מגנס, הרב אופיר פריד והרב שמיר שיינטופ. בין השנים תש"ע–תשע"ה לימד הרב יונתן דון יחיא (כיום רבו של מושב הזורעים).
הלימוד כולל: לימוד בחברותות, ימי עיון, מדי פעם שבתות בצוותא, סיורים, סדנא בכתיבה יוצרת ואומנות, מעגלי שיח קבוצתיים ואישיים, שו"ת שבועי.
במדרשה מתקיימים גם ימי עיון לכלל ציבור הנשים. המדרשה נמצאת ברחוב דגל ראובן בשכונת קריית משה בירושלים.
מנהל המדרשה הוא הרב יוני אביב ר"מ בישיבת הדרום ובמורשת יעקב ומעורכי ספרי 'מורשה' שחיבר הרב אברהם שפירא.
תומר פורת
תומר פורת (נולד ב-29 במרץ 1999) הוא כדורסלן ישראלי, המשחק בעמדת הפורוורד בקבוצת עירוני קריית אתא מליגת העל.
ביוגרפיה
פורת גדל בכפר סבא שם בתחילה שיחק בקבוצת הכדורגל המקומית עד שבמהרה עבר לשחק כדורסל.
מועדונים
שיחק כדורסל מגיל קט-סל בקבוצת הפועל כפר סבא. מכיתה י' ועד סוף התיכון עבר לשחק במחלקת הנוער של מכבי תל אביב. עם מכבי תל אביב זכה בעונת 2016/17 באליפות המדינה לנוער לאחר שגברה על גלבוע/מעיינות. באותה שנה השלים דאבל כאשר זכה גם בגביע המדינה לנוער לאחר ניצחון על מכבי ראשון לציון. עונתו הראשונה בקבוצת בוגרים הייתה עונת 2017/2018 כאשר שיחק בקבוצת מכבי הוד השרון מהליגה הלאומית בכדורסל. בעונה שלאחר מכן עבר לשחק בהפועל כפר סבא. בעונות 2019/20 עבר לשחק בעירוני רעננה. לקראת עונת 2020/21 חתם בקבוצת עירוני נהריה. בינואר 2021 עזב פורת את נהריה לאחר שלא הרבה לקבל דקות משחק ושותף ב-3 משחקים בלבד, לאחר עזיבתו חתם בהפועל עפולה מהליגה הלאמית. ב-2022 חתם בהפועל באר שבע מליגת העל.
בנבחרות הלאומיות
פורת, שיחק בנבחרות הקדטים, הנוער והעתודה של ישראל. ב-2015 שיחק תחת המאמן רמי הדר באליפות אירופה דרג א' לנבחרות עד גיל 16 בטורניר שנערך בליטא. ב-2017 שיחק תחת המאמן שרון אברהמי באליפות אירופה דרג ב' לנבחרות עד גיל 18 בטורניר שנערך באסטוניה. ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.
ג'ונתן היקמן
ג'ונתן היקמן (באנגלית: Jonathan Hickman; נולד ב-3 בספטמבר 1972) הוא סופר ואמן קומיקס אמריקאי. הוא מוכר בסדרות המקוריות שלו בהוצאת אימג' קומיקס "The Nightly News", "The Manhattan Projects", ו-"East of West", וכן בזכות הריצות הארוכות שלו על הכותרים ארבעת המופלאים והאוונג'רס של מארוול קומיקס. בשנת 2013, היקמן כתב מיני סדרה בת שישה חלקים, אינסופיות עבור מארוול קומיקס, שחלקים מהעלילה שלה ודמויות שהוצגו בה שולבו בסרטים הנוקמים: מלחמת האינסוף והנוקמים: סוף המשחק. בשנת 2015 כתב את אירוע הקרוסאובר "מלחמות סודיות".
החל משנת 2019, היקמן הפך לראש האקס-מן במארוול, ויזם וכתב את "שחר אקס" לאתחול מחדש של משפחת ספרי האקס-מן במארוול.
היקמן ידוע בשילוב שלו של אלמנטים מעולם העיצוב הגרפי (כגון אינפוגרפיקה) בקומיקס שלו ובסגנון המרובד של סיפוריו. הוא היה מועמד מספר פעמים לפרס אייזנר אולם טרם זכה.
ביוגרפיה
ג'ונתן היקמן נולד וגדל בקרוליינה הדרומית. הוא סיים את בית הספר התיכון דרום פירנצה בפירנצה, דרום קרוליינה. לאחר התיכון, היקמן סיים תואר באדריכלות.
עבודה מוקדמת
בתחילה עבד היקמן בפיתוח אתרי אינטרנט ותקליטורים. לאחר מכן עבר לעבוד כארט דיירקטור ועבודת בפרסום.
קומיקס
היקמן פרץ לקומיקס עם יצירתו "The Nightly News" בהוצאת אימג' קומיקס. לאחר ההצלחה שם, קיבל עבודה על "Legion of Monsters" עבור מארוול קומיקס, על הסיפור "N'Kantu, the Mummy Living : MustDie / EatSoul."
הוא עיצב עטיפות ל-Virgin Comics, כולל העטיפות ל"Guy Ritchie's Gamekeeper" של אנדי דיגל ו-"Seven Brothers" של גארת' אניס. היקמן כתב "The Core" לפרויקט "עונת הפיילוט" של הוצאת Top Cow ב-2008. הוא יצר סדרות נוספות עבור אימג' כולל: "Pax Romana"; "Red Masses for Mars", עם ריאן בודנהיים; "Transhuman", עם האמן ג'יי.מ. רינגט; ו-"The Red Wing".
ב-12 בפברואר 2008 החל היקמן לכתוב את טורו "חוגים קונצנטריים" עבור האתר iFanboy.
הוא שיתף פעולה עם בריאן מייקל בנדיס והעורך טום ברוורט בסדרת "Secret Warriors" עבור מארוול העוקבת אחר ניק פיורי וקבוצת פעילים בעלי כוחות על כשהם מבצעים פעולות ריגול בעקבות אירועי הפלישה החשאית. בהמשך כתב היקמן סדרה מוגבלת של SHIELD המגוללת את עלילות יקום מארוול דרך הזווית של הארגון החשאי. הוא והאמן שון צ'ן יצרו את סדרת ארבעת המופלאים שהשתלבה באירועי השלטון האפל (מאי-ספטמבר 2009). היקמן הפך לסופר בסדרה המרכזית של ארבעת המופלאים עם גיליון מספר 570 (אוקטובר 2009) עם אמנות מאת דייל איגלסהאם. בקשת הסיפור "Three", שהסתיים בארבעת המופלאים מספר 587 (מרץ 2011), נראה כי הלפיד האנושי מת כדי למנוע מהמוני מפלצות מה-"Negative Zone" להגיע לכדור הארץ. הסדרה הסתיימה בגיליון הבא, מספר 588, והושק מחדש במרץ 2011 כ-"FF". היקמן סיים את ריצתו על ארבעת המופלאים בשנת 2012 והפך לכותב של האוונג'רס והאוונגרס החדשים. בשנת 2013 כתב היקמן את הסדרה מוגבלת אינפיניטי. הוא כתב את הסדרה המוגבלת של "מלחמות סודיות" בשנת 2015. לאחר מכן עזב את מארוול והחל עובד על יצירות מקוריות משלו, כגון "Black Monday Murders" ו-"Manhattan Projects: Beyond the Sun and Stars".
בשנת 2019, היקמן חזר למארוול כדי לעמוד בראש זיכיון אקס-מן, החל מכתיבתו את צמד מיני-הסדרות "House of X, Powers of X". בעקבות ספרים אלה עלה "שחר אקס", מיתוג מחדש והשקה מחודשת של כל ספרי האקס-מן שנועדו לספר את סיפורם של האקס-מן בסטטוס קוו חדש שהקים היקמן, המכונה "Head of X", כאשר הוא עובד מקרוב ומפקח על כל צוותי היוצרים בכותרים השונים.
נפת המשמר האדום (סנקט פטרבורג)
נפת המשמר האדום (קראסנוגווארדייסקי) הוא שמה של נפה הממוקמת בצפון מזרח העיר סנקט פטרבורג. נפת קלינין הסמוכה נקראה בשנים 1936–1947 בשם "המשמר האדום". הנפה הנוכחית הופרד מחלקה המזרחי של נפת קלינין בשנת 1973.
הנפה מחולקת למחוזות משנה מוניציפליים:
בנפה זו ממוקם בית חולים פיוטר הגדול, אחת מבתי חולים הגדולים בעיר.
אדר מיליטאו
אדר גבריאל מיליטאו (בפורטוגזית: Éder Gabriel Militão; נולד ב-18 בינואר 1998) הוא כדורגלן ברזילאי המשחק בעמדת הבלם והמגן בריאל מדריד ובנבחרת ברזיל.
קריירה
ב-2012 הצטרף מיליטאו למחלקת הנוער של סאו פאולו וב-2017 החל לשחק בקבוצה הבוגרת שם שיחק במשך עונה אחת.
ב-7 באוגוסט 2018 נרכש על ידי פורטו תמורת שבעה מיליון אירו.
ב-14 במרץ 2019 חתם בריאל מדריד על חוזה לשש שנים, החל מ-1 ביולי 2019, תמורת 50 מיליון אירו. קבוצתו הראשונה, סאו פאולו, קיבלה עמלה של ארבעה מיליון אירו על המכירה.
קריירת נבחרת
מיליטאו זומן לסגל נבחרת ברזיל לראשונה בספטמבר 2018, לאחר סדרת פציעות שהשביתו את המגנים הימנים הבכירים של הנבחרת, דני אלבס, דנילו ופאגנר. את הופעת הבכורה שלו ערך בניצחון נבחרתו 5–0 על.
נכלל בסגל נבחרת ברזיל לטורניר מונדיאל 2022.
Ave Satani
Ave Satani הוא שיר הנושא של הסרט "אות משמיים" משנת 1976, שהלחין ג'רי גולדסמית'. המלחין (גולדסמית') זכה בפרס אוסקר לפסקול המקורי הטוב ביותר, בעוד "Ave Satani" היה מועמד לפרס בקטגוריית "השיר המקורי הטוב ביותר", והיה לאחד מהשירים הזרים (לטיניים) היחידים שהיו מועמדים אי פעם לפרס זה.
היסטוריה
בריאיון שנערך בנושא השיר, נקבע כי תרגום שם השיר הוא "ברוך השטן" לכאורה. גולדסמית' אמר כי הרעיון שלו לגבי השיר היה ליצור מעין גרסה שטנית למזמור גרגוריאני ושהוא הגה רעיונות תוך כדי שיחה עם אחד החברים במקהלה הלונדונית.
במרוצת השונים, פורסמו גרסאות שונות של השיר, תוך שהוא תורגם לכמה שפות שונות ואף תורגם מחדש ללטינית עכשווית.
אלחנן שמואלי
אלחנן יוסף שמואלי (ינואר 1956 – 16 בדצמבר 2011) היה קצין צה"ל בדרגת אלוף-משנה, בתפקידו האחרון פיקד על חטיבת יפתח.
ביוגרפיה
שמואלי נולד בינואר 1956 וגדל בקיבוץ שעלבים. עם גיוסו לצה"ל התנדב לקורס טיס. לאחר נשירתו מהקורס עבר לחיל השריון ושירת כלוחם וקצין. לאחר מכן שירת ביחידת מורן, באג"ת ובחיל האוויר. ב-1991 מונה למפקד יחידת מורן. ב-1998 מונה לפקד על חטיבת יפתח. במבצע חומת מגן, זמן קצר לאחר שסיים את תפקידו כמפקד חטיבת יפתח התנדב לשורות החטיבה לכל תפקיד שתזדקק לו והשתבץ כסגן מפקד גדוד ולחם איתה בגזרת שכם. לאחר הפרישה מהחיים הצבאיים עבד שמואלי בתעשייה אווירית.
מותו
ב-16 בדצמבר 2011, בעת טיסה אזרחית בשמי ישראל עם חברו אל"ם במיל' שמשון רוזן נכנס המטוס להזדקרות, צלל והתרסק בעיר מודיעין-מכבים-רעות.
סאנטס-מונז'ואיק
סאנטס-מונז'ואיק (בספרדית: Sants-Montjuïc) הוא אחד מעשרת מחוזות ברצלונה הממוקם בקצה הדרומי של העיר. המחוז נקרא גם מחוז מס' 3. המחוז הוא הגדול ביותר בברצלונה - הוא משתרע על פני 22.94 קמ"ר, אשר הם מעל למחמישית משטחה הכולל של העיר ברצלונה.
דמוגרפיה
נכון למפקד האוכלוסין של 2005 מנתה אוכלוסיית המחוז 177,636 תושבים. זהו המחוז השלישי בגודל אוכלוסייתו. המחוז גובל במחוזות לס קורטס, אישמפלה, סיוטט וליה, ובעיריות לה'הוספיטאלט דה לוברגאט, ואל פראט דה לוברהגאט.
תיק אדום לקאלן
תיק אדום לקאלן (באנגלית: A Red File for Callan) הוא הספר הראשון בסדרת ספרים מאת הסופר הבריטי ג'יימס מיטשל, אודות גיבורו, איש הביון הבריטי והמתנקש דויד קאלן, המתרחש במהלך המלחמה הקרה. שם הספר נגזר משיטת תיוק במחלקה שבשירותה פועל הגיבור, לפיה תיקי המודיעין בארכיון אודות אישים מסוכנים במיוחד מסומנים באדום. הספרים, ובהם ספר זה, עובדו ל סדרת טלוויזיה. כשהתגייס יוסי כהן למוסד בראשית שנות ה־80 בחר לעצמו כהן את הכינוי המבצעי "קאלן", על שם גיבורה הקשוח של סדרת הספרים.
עלילה
דויד קאלן, בעברו רב-טוראי בקומנדו הבריטי שלחם במלאיה ולאחר מכן איש הביון הבריטי ומתנקש בשירות המחלקה האחראית על סילוקם של גורמים בלתי-רצויים ב-MI5, שבראשה עומד צ'ארלס האנטר, פרש מן השירות. קאלן שפרש לאחר שמצפונו העיק עליו בשל חיסול שביצע נקרא לחזור לשירות על ידי האנטר, שמטיל עליו להתנקש בחיי שניידר, סוחר נשק גרמני הפועל מבריטניה. שניידר מכר נשק למורדים באינדונזיה שפועלים כנגד הממשלה, בניגוד לאינטרס של הממשלה הבריטית, ועל כן יש להורגו.
עיבודים לקולנוע ולטלוויזיה
הספרים, ובכלל זה ספר זה, עובדו לסדרת טלוויזיויה על ידי ה-Thames Television אשר שודרה ב-ITV בין השנים 1967–1972. בשנת 1974 עובד הספר לסרט קולנוע. את דמותו של קאלן, איש השירות החשאי הבריטי, בסדרה ובסרט גילם השחקן אדוארד וודוורד.
טופי מדורה
Bonfire toffee (באנגלית: טופי מדורה) לעיתים קרובות נקרא גם טריפל טופי, פלוט טופי, טום טרוט, קלגאם או קלאק הוא טופי קשה ושביר המזוהה עם ליל כל הקדושים וליל גאי פוקס (המכונה גם "ליל המדורה") בממלכה המאוחדת. לטופי טעם חזק מאוד של דבשה (מולאסה) וגרסאות זולות שלו עלולות להיות די מרירות.
בסקוטלנד, הממתק ידוע בשם קלגאם וגרסאות פחות מתוקות שלו ידועות פשוט כ"קלאק".
היסטוריה
השימוש בדבשה ב החל בשנות ה-60 של המאה ה-17, אז, הם שימשו לראשונה להכנת עוגיות זנגביל. טופי מדורה הופיע זמן קצר לאחר מכן. אבל דבשה נחשבה באותם הזמנים כתרופה ולכן שוויה היה יקר מאוד ולכן ייצור טופי המדורה היה מצומצם מאוד.
המונח "טופי" לא הופיע עד שנת 1825. טופי התפתח בצפון אנגליה כמה עשרות שנים קודם לכן (אולי באמצע המאה ה-18) והיה בו שימוש בממתקים, מרמלדה וכולי.
מוחמד דאוד
מוחמד דאוד אל עבאסי (בערבית: محمد داود; 1914–1972) היה איש צבא ירדני ממוצא פלסטיני, ששימש עשרה ימים כראש ממשלת ירדן בעיצומם של אירועי ספטמבר השחור.
קומארי מאיאוואטי
קומארי מאיאוואטי (נולדה ב-15 בינואר 1956) היא אשת עסקים ופוליטיקאית הודית. החל מספטמבר 2003 היא מנהיגת מפלגת בהוג'אן סאמאג' BSP המייצגת את קאסטת הבהוג'אן או ה"דלית" - המעמד הנמוך ביותר בחברה ההודית, לפי המסורת. הייתה ראש ממשלת מדינת אוטאר פרדש ארבע פעמים: בין יוני לאוקטובר 1995, בין מרץ לספטמבר 1997, בין מאי 2002 לאוגוסט 2003, ובין מאי 2007 למרץ 2012. מאיאוואטי מכונה לפעמים על ידי מעריציה "בהנג'י" ("אחות").
מוחמד דאוד
ביוגרפיה
מוחמד דאוד נולד בשנת 1914 בכפר סילוואן שבירושלים. בגיל 19 התגייס למשטרת המנדט. שירת כקצין משטרה בטולכרם עד שנת 1948. בימי מלחמת העצמאות היה קצין זוטר בתחנת הקישלה שבעיר העתיקה של ירושלים. ב-1950 עבר מהמשטרה הירדנית לצבא ירדן ובשנת 1952 החל לשרת במשלחת הירדנית לוועדת שביתת הנשק עם ישראל. בשנת 1956 נפצע בעת שדרך על מוקש נעל סמוך למובלעת הר הצופים כשליווה משקיפי או"ם בעת תקרית גבול. אהרון קמארה, המפקד הישראלי של יחידת מצוף 247 בהר הצופים חילץ אותו משדה המוקשים, לאחר שחבריו הירדנים של דאוד, חששו לעשות זאת. בעת פרוץ מלחמת ששת הימים היה דאוד ראש המשלחת הירדנית לוועדת שביתת הנשק. לאחר כיבוש ירושלים המזרחית בידי צה"ל, הסגיר עצמו דאוד לידי כוחות צה"ל ושוחרר לאחר 17 ימי מעצר. זמן קצר לאחר מכן הועלה לדרגת זעים (אלוף) בצבא ירדן.
קומארי מאיאוואטי
קורות חיים
מאיאוואטי נולדה בדלהי למשפחה בת תשעה ילדים, אביה היה פקיד דואר עני מהקבוצה ג'טב מקאסטת דלית. להבדיל מהבנים במשפחה נשלחה ללמוד לא בבית ספר פרטי אלא ציבורי. בהמשך, ב 1975 סיימה תואר ראשון במכללת קלינדי באוניברסיטת דלהי וב-1983 השיגה תואר ראשון במשפטים בפקולטה למשפטים היוקרתית של אוניברסיטת דלהי. ב-1976 השלימה תואר ראשון בחינוך במכללת VMLG של אוניברסיטת מירוט בגזיאבאד. לאחר לימודיה הגבוהים, החלה לעבוד כמורה. הקריירה שלה הוערכה על ידי ראש ממשלת הודו לשעבר, פ. ו. נאראסימחה ראו כ"נס של הדמוקרטיה". בשנת 1993 יצרה קואליציה עם מפלגת סאמאג'וואדי, ובגיל 39 (בשנת 1995) הייתה לראשונה לפרק זמן קצר ראש ממשלת (Chief Minister) מדינת אוטאר פרדש. בכך היא שברה שלושה שיאים: לראשונה ראש ממשלה אישה, ראש הממשלה הצעירה בהיסטוריה של אוטאר פרדש, והראשונה מקרב קאסטת דלית. הגיעה שוב למעמד זה בשנת 1997 ובשנים 2002–2003, בקואליציה עם מפלגת בהאראטיה ח'אנאטה. באמצע הכהונה יצאה פעמיים מן הקואליציה ועזבה את התפקיד. בשנים 2007–2012 כיהנה שוב, הפעם קדנציה מלאה.
מוחמד דאוד
ביוגרפיה
ב-1969 הגיע מוחמד דאוד לירושלים כדי להשתתף בהלוויה של אשתו לאחר שקבל אישור מיוחד מהמלך חוסיין ומשלטונות ישראל.
קומארי מאיאוואטי
קורות חיים
בתקופת שלטונה המדינה ידעה התפתחות רבה, בין השאר הודות לעבודות בנייה של תשתיות באזורים המאוכלסים על ידי קאסטת דלית - כגון סלילת כבישים וחיבור לרשת החשמל בכפרים רבים. פעולות הסיוע שיזמה לטובת השכבות החלשות גרמו לשיפור מצב התזונה בקרב הילדים, כפי שהשתקף בנתוני משקלם.
מוחמד דאוד
ביוגרפיה
בשנת 1970, בעקבות אירועי ספטמבר השחור והידרדרות היחסים בין המלך חוסיין לבין ארגוני הפדאיון במדינה, החליט המלך ב-15 בספטמבר, לאחר התייעצות עם בכירי צבא, על הקמת ממשלה צבאית זמנית כדי לפתור את המשבר. הממשלה החדשה, שהורכבה למחרת, כללה שנים-עשר שרים, כולם קציני צבא. בראשה הועמד דאוד, שהיה ממוצא פלסטיני.
קומארי מאיאוואטי
קורות חיים
מאידך, נמתחה בקורת רבה על צבירת עושר רב על ידיה, ובמיוחד כתוצאה מפולחן האישיות שטיפחה, בדומה לשליטים מהעבר. בין השאר כיסתה שטחים נרחבים בעיר הבירה לאקנאו בשיש ורוד ואנדרטאות, פסלי פיל משיש, ופסלים שעוצבו לראשונה לכבוד דמויות מן הקאסטות הנמוכות כולל עשרות פסלים בדמותה. היא נחשבה לראש הממשלה העשיר בהודו כבעלת נכסים בשווי של 16 מיליון דולרים, כולל קניון גדול בניו דלהי ואוסף גדול של תכשיטים. עם זאת, צוין בתקשורת שלא הסתירה את נכסיה והכנסותיה ושילמה עליהם מיסים.
מוחמד דאוד
ביוגרפיה
מטרתו של מינוי ראש ממשלה ממוצא פלסטיני הייתה להוות מס-שפתיים לארגונים הפלסטיניים ולהביאם למשא-ומתן. יחד עם דאוד, התמנו לשרים שלושה קצינים נוספים שהיו ממוצא פלסטיני. עם זאת, דאוד שימש כבובת ראווה בלבד בממשלתו. הוא לא זה שהרכיב אותה בפועל, ואילו את השליטה המעשית במדינה קיבלו ראש הצבא חאבס אל-מג'אלי וסגנו מאזן אל-עג'לוני. בזמן כהונתו הקצרה של דאוד התרחשו האירועים הקשים ביותר של אירועי ספטמבר השחור: הצבא השתלט על הערים זרקא וסלט, שהיו בשליטת הפדאיון, וכיתר את כוחות הפדאיון בבירה עמאן. חטיבה סורית שפלשה לירדן במסווה של צבא שחרור פלסטין נהדפה גם היא בידי הלגיון הערבי.
קומארי מאיאוואטי
קורות חיים
בבחירות בשנת 2012 הפסידה למפלגת סאמאג'אדי והתפטרה מתפקיד ראש הממשלה ב-7 במרץ 2012. כעבור חודש נבחרה במחיאות כפיים לבית העליון של הפרלמנט, רג'יה סבהה. ב-2014 מפלגתה BSP, המפלגה השלישית במדינה, לא הצליחה להיכנס ללוק סבהה, מה שהוריד את סיכוייה לזכות לתפקיד פוליטי חשוב. ביולי 2017 התפטרה מרג'יה סבהה אחרי שנדרשה לסיים את נאומה בפרלמנט על קיפוחם של בני הדלית. בבחירות בשנת 2019 ברית פוליטית של מפלגתה יחד עם מפלגת סמג'וואדי של אחילש יאדאב, מפלגת רשטריה לוק דאל של אג'יט סינג ועוד כמה מפלגות, השיגה 15 מושבים מתוך 80 מושבי הפרלמנט באוטאר פרדש.
מוחמד דאוד
ביוגרפיה
דאוד, שלא היה מוכן לשמש כעלה תאנה בממשלה הירדנית, התפטר ב-24 בספטמבר בעת שהותו בקהיר בניסיונות לחתום על הסכם הפסקת אש עם ראש אש"ף יאסר ערפאת. הוא ברח ממלונו, מלון הילטון שבבירה המצרית והותיר אחריו מכתב התפטרות. לאחר שסורב לבקשת מקלט במצרים, עבר ללוב ושם בקשתו נענתה. לאחר כחודש בלוב שב לקהיר והתגורר במלון בעיר תחת משמר צבאי כבד.
בסוף 1971 התגלה גידול ממאיר במוחו ובעקבות כך קיבל חנינה ושב לקבל טיפול רפואי ברבת עמון. לאחר שמצבו לא השתפר בירדן, הוא הועבר לפריז אך גם שם לא הצליחו הרופאים לשפר את מצבו הרפואי. דאוד ביקש משלטונות ישראל לעבור ניתוח מוח בבית החולים הדסה שבירושלים ובקשתו נענתה, אך מצבו הרפואי התדרדר לפני שהספיק להגיע לישראל והוא נפטר כעבור ימים אחדים. הוא נקבר בכפר הולדתו סילוואן שבמזרח ירושלים ב-21 בינואר 1972.
יונה לבנת-כנף
יונה לבנת-כנף (שם מדעי: Zenaida asiatica) היא מין עוף ממשפחת היוניים החיה בדרום-מערב ארצות הברית, במקסיקו ובחלק מאמריקה המרכזית ובאיים הקריביים. לפעמים היא מגיעה גם צפונה יותר עד לקנדה ואף לאלסקה.
מאפיינים
אורך גופה של יונה לבנת-כנף הוא 29 ס"מ. היא בעלת גוף חום-אפור עם ראש קטן, עיניים אדומות וסביבם רקע כחול והמקור דק ואפור. קצוות הכנפיים לבנות ומעט שחורים בקצה. אין הרבה הבדלים בין הזכר לנקבה, אך הצעירים כהים יותר מהבוגרים. היונים עפים יחדיו בקבוצות קטנות והזכרים נקשרים לנקבות מגיל צעיר ולכל חייהם.
הם חיים בעיקר באזורים יבשים ומדבריים בארצות הברית ומקסיקו וגם ביערות פתוחים ושדות או במדרונות הרים. הם נודדים לאמריקה המרכזית בחורף. היונה מקננת על עצים קטנים ומטילה שתי ביצים.
היונה אוכלת בעיקר פירות, זרעים ופרחים מפיקי צוף שונים. יונים הנודדות במדבר סונורה ניזונים מהצוף של פרחי הסגווארו ומפירותיו המזינים. הם ניזונים גם מגידולי תירס ולהקות גדולות יכולות לגרום נזקים ליבולים.
ההתאחדות הישראלית להוקי קרח
ההתאחדות הישראלית להוקי קרח היא הגוף המנהל את ליגת ההוקי קרח הישראלית ההתאחדות הוקמה ב-1 במאי 1991 והיא חברה בפדרציית ההוקי קרח הבינלאומית (IIHF).
היסטוריה
ההוקי קרח בישראל נולד עם פתיחת מגרש הקרח הראשון בישראל בשנת 1986 בקריית מוצקין. התאחדות ההוקי וההחלקה על הקרח בישראל הוקמה ב-1988 והצטרפה לפדרציית ההוקי קרח הבינלאומית (IIHF) ב-1991. בתחילה שיחקה ישראל בדרג השלישי של אליפות העולם בהוקי קרח ב-1992. התאחדויות ההוקי וההחלקה על הקרח פוצלו לבסוף כשהספורט נהיה לחזק ועצמאי יותר, אז נקראה בשם פדרציית ההוקי קרח של ישראל.
תולעי חץ
תולעי חץ (שם מדעי: Chaetognatha; מלטינית: "לסת עם זיפים") היא מערכה של תולעים ימיות טורפות, שהן מרכיב מרכזי בפלנקטון (כ-10%) ברחבי העולם. כ-20% מהמינים של תולעי החץ הם שוכני קרקעית, ויכולים להיצמד לאצות וסלעים. תולעי החץ מצויות בכל הימים, מפני השטח של ימים טרופיים ובריכות רדודות באזור הכרית ועד לימים עמוקים ואזורי הקוטב. מרבית המינים של תולעי החץ שקופים, אבל חלק מהמינים החיים בעומק הים הם כתומים. לתולעים צורה דמוית טורפדו ואורכן מ-2 עד 120 מילימטרים. בדרך כלל הן צפות חסרות תנועה במים, למעט זינוק קדימה (בזמן התקפה) או אחורנית (בזמן בריחה) באמצעות תנועה גלית גבית-גחונית של השרירים האורכיים.
קיימים יותר מ-120 מינים מודרניים במעל ל-20 סוגים. למרות המגוון המוגבל של המינים, מספר הפרטים גדול מאוד. הטקסונומיה של תולעי החץ אינה מוגדרת חד משמעית, אבל מרבית החוקרים מסווגים אותה בעל-המערכה קדמוני הפה (Protostomia).
אנטומיה
תולעי חץ הם בעלי חיים שקופים, או שקופים למחצה, דמויי טורפדו המכוסים בקוטיקולה. בעל החיים מחולק לראש דמוי ראש חץ (מה שהעניק לו את כינויו), גוף וזנב מובחנים. ישנם בין ארבעה לארבעה עשר קרסים לופתים סביב ראשם, מצידי החלל המכיל את הפה. הקרסים משמשים לציד והם מכוסים במכסה עור גמיש המחובר לאזור הצוואר כאשר בעל החיים שוחה. כל תולעי החץ הם טורפים של בעלי חיים פלנקטוניים אחרים.
לגוף מחוברים זוג או שני זוגות של סנפירים רוחביים שהמבנה שלהם דומה באופן שטחי לסנפירים של דגים, אם כי הם אינם הומולוגיים. בניגוד לאלה של בעלי חוליות, סנפירי תולעי החץ מורכבים מקרום בסיס (Basement membrane) מעובה המשתרע מהאפידרמיס. סנפיר זנב נוסף מכסה את הזנב שמעבר לפי הטבעת. לשני מינים של תולעי חץ: Caecosagitta macrocephala ו-Eukrohnia fowleri יש איברים ביולומינסנציים על סנפיריהם.
חלל הגוף עטוף בצפק, ומייצג לכן חלל קרביים (צלום) אמיתי המחולק לתא אחד מכל צד של הגוף, ותאים נוספים בראש ובזנב, שכולם מופרדים לחלוטין על ידי מחיצות. אף שיש להן פה ושורה אחת או שתיים של שינים זעירות, עיניים מורכבות ומערכת עצבים. אין לתולעי חץ מערכת נשימה או מחזור דם.
הפה נפתח לתוך לוע שרירי, המכיל בלוטות המשמנות את מעבר המזון. משם עובר מעי ישר לכל אורך הגוף עד פי הטבעת סמוך לזנב. המעי הוא אתר העיכול העיקרי וכולל זוג של סעיפים (diverticulum, שלוחות חלולות) סמוך לקצה הקדמי. החומרים מונעים בחלל הגוף בעזרת ריסונים. חומרי פסולת מופרשים דרך העור ופי הטבעת.
מערכת העצבים פשוטה יחסית, וכוללת טבעת עצבים סביב הלוע הכוללת גנגליונים. הגנגליון הגבי הוא הגדול ביותר, אבל עצבים מתפשטים מכל הגנגליונים לאורך כל הגוף. לתולעי חץ יש שתי עיניים מורכבות, שכל אחת כוללת כמה עיניות שהתמזגו. בנוסף יש מספר זיפי חישה המסודרים בשורות לאורך צד הגוף, שמטרתם כנראה דומה לזו של מערכת קו הצד בדגים. רצועה נוספת מעוקלת של זיפי חישה שוכנת מעל הראש והצוואר.
חלק מהמינים משתמשים ברעלן העצבי טטרודוטוקסין על מנת להכניע את טרפם. הרעלן נוצר בתאי בלוטות באזור הפה. המינים כוללים את Flaccisagitta lyra, Parasagitta elegans, Eukrohnia hamata ו-Zonosagitta nagae. במחקר של מינים אלו בודד החיידק Vibrio alginolyticus המייצר טטרודוטוקסין. משערים כי חיידקים אלו אחראים לייצור הרעלנים וכי קיימת סימביוזה בין חיידקים אלו ותולעי החץ. עם זאת, הטענה שמקור הטטרודוטוקסין הוא מהחיידקים שנויה במחלוקת. הגנה באמצעות ייצור טטרודוטוקסין נפוצה בעולם החי. לדוגמה, מנגנון הגנה זה נמצא גם בנפוחיתיים ובתמנון כחול-טבעות.
רבייה
כל המינים הם הרמאפרודיטים, כלומר הם מייצרים הן ביציות והן תאי זרע. כל תולעת מכילה זוג אשכים בתוך הזנב, וזוג שחלות בחלק האחורי של חלל הגוף. תאי זרע בלתי מפותחים נפלטים מהאשכים ומתפתחים בתוך חלל הזנב, ואז שוחים דרך צינורית קצרה לשלפוחית הזרע שבה הם מתקבצים לספרמטופור.
בזמן ההזדווגות כל פרט מניח את הספרמטופור על הצוואר של בן זוגו. לאחר ששלפוחית הזרע מתבקעת יוצאים תאי הזרע במהירות מהספרמטופור, ושוחים לאורך קו האמצע של בעל החיים עד שהם מגיעים לזוג של נקבוביות קטנות ממש לפני תחילת הזנב. נקבוביות אלו מחוברות לצינורות השחלה, שבתוכן כבר יש ביציות מפותחות שהגיעו מהשחלות, ובמקום זה מתרחשת ההפריה.
הביציות הן פלנקטוניות, או שהן צמודות לאצות, ובוקעות כגרסה זעירה של התולעת הבוגרת, בלא שלב פגית מוגדר היטב.
תנועה, תזונה וטורפים
מינים רבים של תולעי חץ מבצעים תנועה אנכית יומית. עולים קרוב לפני השטח בלילה במטרה לצוד ושוקעים ביום כהגנה מפני טורפים. לתולעי חץ יש בועיות של אמוניה בגופן המאפשרות להן לווסת את מיקומן בעמוד המים. תולעי החץ שוחות בפרצים קצרים של תנועת גוף גלית גבית-גחונית של השרירים האורכיים, שבה סנפיר הזנב מסייע בהנעה וסנפירי הגוף בייצוב ובהיגוי. בדרך כלל הן צפות חסרות תנועה במים, למעט זינוק קדימה (בזמן התקפה) או אחורנית (בזמן בריחה).
תולעי חץ הן טורפות, בייחוד של שטרגליים. ידוע גם כי הן ניזונות מסרטנאים אחרים ומדגים קטנים. מינים שוכני קרקעית אורבים לטרף. הם משתמשים בהפרשה דביקה כדי להיצמד למצע (אצות או סלע) וממתינים. כאשר התולעת חשה בטרף (באמצעות הריסונים) הראש מזנק קדימה והטרף נלכד באמצעות הקרסים ונבלע בשלמותו. המינים הצפים במים מזנקים כשהם מזהים טרף ולוכדים אותו באמצעות הקרסים. מרבית מינים אלו מזריקים טטרודוטוקסין על מנת להכניע את הטרף. כאמור, קיימת הערה השנויה במחלוקת שמקור הטטרודוטוקסין הוא בסימביוזה עם חיידק.
תולעי החץ הן בעצמן טרף למספר רב של אורגניזמים גדולים מהם, כולל דגים, לווייתנים, חסרי חוליות ימיים אחרים ורכיכות.
טקסונומיה
הטקסונומיה של תולעי החץ אינה מוגדרת חד משמעית. באופן מסורתי הן שויכו לעל-המערכה שניוני הפה, ועדיין נוהגים לעיתים לשייך אותן אליה. כך למשל סיווגו אותן האמבריולוגים לין מרגוליס וק. ו. שוורץ, במסגרת "סיווג חמש הממלכות" שלהם. עם זאת, פילוגנטים מסווגים אותן בעל-המערכה קדמוני הפה (Protostomia). כך למשל תומאס קוויליר-סמית (Thomas Cavalier-Smith) ,פרופסור לביולוגיה אבולוציונית מאוניברסיטת אוקספורד, מסווג אותן בקדמוני הפה בסיווג של "שש הממלכות" שלו. הדמיון בין תולעי חץ לתולעים נימיות עשוי לתמוך בתזה של קדמוני הפה, למעשה, מסווגים לעיתים את תולעי החץ כסוג בסיסי בעל-המערכה אקדיסוזואה (Ecdysozoa) או בעל-המערכה לופוטרוכוזואה. במרבית המחקרים של הפילוגנטיקה המולקולרית שלהן נראות תולעי חץ קרובות לבסיס העץ הפילוגנטי של קדמוני הפה. עובדה זו מסבירה את המאפיינים העובריים שלהן ששייכו אותן לשניוני הפה. אם תולעי החץ הסתעפו מקדמוני הפה לפני שהן פיתחו את המאפיינים העובריים של קדמוני הפה, ייתכן שהן שימרו תכונות של שניוני הפה שקיבלו בירושה מאבות הקדמונים הבילטריים. בכך תולעי החץ עשויות להיות מודל שימושי לאב קדמון בילטרי. מחקרים של מערכת העצבים של תולעי החץ מצביעים על כך שהן צריכות להיות מסווגות כחלק מקדמוני הפה. מאמרים שהתפרסמו ב-2017 וב-2019 מסווגים את תולעי החץ בקלייד גנתיפרה (Gnathifera).
תיעוד מאובנים
מאובנים של תולעי חץ נדירים מאוד, משום שגופן בנוי מרקמות רכות בלבד שבדרך כלל מרקיב בזמן קצר לפני שהגוף יכול להתאבן. ממאובנים ידועים מינים בודדים: באתר המאובנים בצ'נגג'יאנג ביונאן שברפובליקה העממית של סין, המתוארך לתחילת הקמבריון, לפני 530 מיליון שנים, נתגלה מאובן של Eognathacantha ercainella שלא השתמר במידה המאפשרת את זיהוי חלקי הגוף השונים של תולעי החץ, ומאובן של Protosagitta spinosa, שהוא בוודאות מין של תולעת חץ. אורכו 35 מילימטרים, והוא מתחלק לראש, הכולל קרסים, גוף גלילי, וזנב צר. ככל הנראה נשתמרו במאובן שרידים לשרירים, שחלות וסנפירים צידיים. קיימת טענה כי המין Oesia disjuncta, שמעל לאלף מאובנים שלו נתגלו בפצלי ברג'ס בקולומביה הבריטית בקנדה, המתוארכים לאמצע הקמבריון, לפני 518 מיליון שנים, שייך לתולעי חץ, טענה שאין עליה הסכמה. Paucijaculum samamithion, מאובן מתקופה מאוחרת יותר, התגלה בביוטה של מזון קריק (Mazon Creek) באילינוי בארצות הברית, המתוארכת לתת-התור קרבון פנסילבני (מלפני כ-323 מיליוני שנים עד לפני כ-290 מיליוני שנים). הייתה השערה שתולעי החץ יכולים להיות קשורים למינים מסוימים בקבוצת הקונודונטים (Conodonta) שנכחדה. עם זאת משערים שהקונודונטים בעצמם קשורים לבעלי חוליות. לעומת זאת משערים שאיברים של מינים בקבוצת הפרוטוקונודונטים (Protoconodonta), תת-קבוצה של הקונודונטים שגם היא נכחדה (למשל Protohertzina anabarica), הם בפועל קרסים של תולעי חץ ולא שיניים של קונודונטים. בעבר חשדו בקיומן של תולעי חץ מתחילת הקמבריון רק מקיומם של איברים של פרוטוקונודונטים, אבל התגליות המאוחרות יותר באתר המאובנים בצ'נגג'יאנג, אוששו את קיומן אז.
Mellow Gold
Mellow Gold הוא אלבומו השלישי של האמן האמריקאי בק, בנוסף זהו אלבומו הראשון בחברת תקליטים גדולה. בעקבות ההצלחה המפתיעה של הסינגל "Loser", שיצא שנה לפני האלבום, יצא לאור האלבום במרץ 1994. האלבום זכה להצלחה מפתיעה למרות סגנונו האנטי מסחרי יחסית, ונכון ל-2008 הוא מכר 1.2 מיליון עותקים בארצות הברית בלבד.
מוזיקלית האלבום משלב בין היפ הופ,פאנק וסגנון האנטי-פולק שאפיין את אלבומיו בחברות התקליטים העצמאיות.
נווה מדבר אנטארקטי
נווה מדבר אנטארקטי (באנגלית: Antarctic oasis) הוא אזור גדול באנטארקטיקה שעל פי רוב אינו מכוסה שלג או קרח, בניגוד למרבית שטחי יבשת אנטארקטיקה, המכוסים רוב השנה שלג או קרח.
באנטארקטיקה יש, בנוסף לפסגות ההרים ולנונאטאקים, שעל פי רוב אינם מכוסים קרח או שלג, אזורים נוספים אשר באופן טבעי חשופים משלג או קרח, ואלה מכונים "נאות מדבר אנטארקטיים", או "עמקים יבשים". אזורים חשופים אלה מוקפים ביריעות הקרח היבשתיות האנטארקטיות, או, באזורי החוף, מצויים בין יריעות הקרח לבין מדפי הקרח של אנטארקטיקה.
בנאות מדבר אנטארקטיים נוצרות מערכות מזג אוויר ייחודיות. באזורים אלה יש לחות נמוכה מאוד ומיעוט משקעים. למרות הטמפרטורות הנמוכות, אנרגיית השמש מספקת להמס את מעט השלג היורד באזורים אלה, והרוחות בעמקים מעיפים מהם את שאריות השלג אשר לא נמס.
למרות הצחיחות, טחבים וחזזיות, גדלים בנאות מדבר אנטארקטיים.
הנאות הגדולות הן:
לקריאה נוספת
• Rostislav D. Kouznetsov, The structure of the lower ABL over antarctic oasis during the summer, IOP Conf. Series: Earth and Environmental Science 1 (2008) 012035 doi:10.1088/1755-1307/1/1/012035 • Bernadette Hince, The Antarctic Dictionary: A Complete Guide to Antarctic English, P 19
קולקנון
קולקנון (באנגלית: Colcannon; משמעות: כרוב לבן ראש) הוא מאכל אירי מסורתי המורכב ממחית תפוחי אדמה עם כרוב על או כרוב. המאכל מזוהה עם המטבח האירי והוא נחשב לאחד מהמאכלים המסמלים את החג ליל כל הקדושים.